CELEX: 32012D0270
Language: et
Date: 2012-05-16 00:00:00
Title: 2012/270/EL: Komisjoni rakendusotsus, 16. mai 2012 , organismide Epitrix cucumeris (Harris), Epitrix similaris (Gentner), Epitrix subcrinita (Lec.) ja Epitrix tuberis (Gentner) liitu sissetoomise ja seal levimise vastu võetavate erakorraliste meetmete kohta (teatavaks tehtud numbri C(2012) 3137 all)

23.5.2012   
            
            
               ET
            
            
               Euroopa Liidu Teataja
            
            
               L 132/18
            
         KOMISJONI RAKENDUSOTSUS,
   16. mai 2012,
   organismide Epitrix cucumeris (Harris), Epitrix similaris (Gentner), Epitrix subcrinita (Lec.) ja Epitrix tuberis (Gentner) liitu sissetoomise ja seal levimise vastu võetavate erakorraliste meetmete kohta
   (teatavaks tehtud numbri C(2012) 3137 all)
   (2012/270/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõike 3 kolmandat lauset,
   ning arvestades järgmist:
   
               (1)
            
            
               Komisjon tegi Euroopa ja Vahemeremaade taimekaitseorganisatsioonis valminud kahjurite riski analüüsi alusel hindamise, millest selgus, et organismid Epitrix cucumeris (Harris), Epitrix similaris (Gentner), Epitrix subcrinita (Lec.) ja Epitrix tuberis (Gentner) avaldavad nende organismide suhtes vastuvõtlikele taimedele kahjulikku mõju. Eelkõige kahjustavad nad Solanum tuberosum L. mugulaid, sealhulgas mahapanekuks ette nähtud mugulaid (edaspidi „kartulimugulad”), mida kasvatatakse kogu ELis. Direktiivi 2000/29/EÜ I ega II lisas ei ole neid organisme loetletud.
            
         
               (2)
            
            
               Portugal on komisjonile teatanud, et liikmesriigis on leitud organisme Epitrix cucumeris (Harris) ja Epitrix similaris (Gentner). Hispaania 8. septembril 2010 saadetud kirjas on teatatud, et liikmesriigi ühes piirkonnas on esmakordselt leitud organismi Epitrix similaris (Gentner). On teada ka see, et ühes kolmandas riigis, kes praegu ekspordib liitu kartulimugulaid, esineb organisme Epitrix cucumeris (Harris) ja Epitrix tuberis (Gentner).
            
         
               (3)
            
            
               Tuleks võtta meetmeid, milles käsitletakse kartulimugulate eksportimist liitu sellistest kolmandatest riikidest, kus esineb teadaolevalt organisme Epitrix cucumeris (Harris), Epitrix similaris (Gentner), Epitrix subcrinita (Lec.) või Epitrix tuberis (Gentner). Samuti tuleks võtta meetmeid, milles käsitletakse selliste kartulimugulate vedu, mis on pärit liidu piirkondadest, kus on kinnitust leidnud ühe või mitme kõnealuse organismi esinemine.
            
         
               (4)
            
            
               Kõikides liikmesriikides tuleks teha kontrolluuringud selle kohta, kas kartulimugulatel ja kartulipõldudel esineb organisme Epitrix cucumeris (Harris), Epitrix similaris (Gentner), Epitrix subcrinita (Lec.) ja Epitrix tuberis (Gentner), ning nende uuringute tulemused tuleks edastada. Liikmesriigid võivad otsustada, et teevad kontrolluuringuid ka teistel taimedel.
            
         
               (5)
            
            
               Liikmesriikide jaoks tuleks ette näha meetmed, mille kohaselt nad moodustavad piiritletud alad siis, kui organismide Epitrix cucumeris (Harris), Epitrix similaris (Gentner), Epitrix subcrinita (Lec.) või Epitrix tuberis (Gentner) esinemine on kinnitust leidnud, ja selleks, et hävitada asjaomased organismid või vähemalt tõkestada nende levimist ning tagada nende organismide esinemise tõhus seire.
            
         
               (6)
            
            
               Käesoleva otsuse järgimiseks peaksid liikmesriigid vajaduse korral kohandama oma õigusakte.
            
         
               (7)
            
            
               Et oleks aega hinnata käesoleva otsuse tõhusust, tuleks otsust kohaldada 30. septembrini 2014.
            
         
               (8)
            
            
               Käesoleva otsusega ette nähtud meetmed on kooskõlas alalise taimetervise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Organisme Epitrix cucumeris (Harris), Epitrix similaris (Gentner), Epitrix subcrinita (Lec.) ja Epitrix tuberis (Gentner) käsitlevad keelud
   Organisme Epitrix cucumeris (Harris), Epitrix similaris (Gentner), Epitrix subcrinita (Lec.) ja Epitrix tuberis (Gentner) (edaspidi „kõnealused kahjulikud organismid”) ei tohi liitu tuua ega liidus levitada.
   Artikkel 2
   Kartulimugulate sissetoomine liitu
   1.   Solanum tuberosum L. mugulaid, sealhulgas mahapanekuks ette nähtud mugulaid (edaspidi „kartulimugulad”), mis on pärit (2) sellistest kolmandatest riikidest, kus esineb teadaolevalt ühte või mitut kõnealust kahjulikku organismi, võib tuua liitu sisse üksnes siis, kui need vastavad sisseveo erinõuetele, mis on sätestatud I lisa 1. jao punktis 1.
   2.   Vastutav ametiasutus kontrollib kartulimugulate sisenemist liitu vastavalt I lisa 1. jao punktile 5.
   Artikkel 3
   Kartulimugulate vedu liidu piires
   Kartulimugulaid, mis on pärit liidu piires artikli 5 kohaselt moodustatud piiritletud aladelt, võib liidu piires vedada ainult siis, kui need vastavad I lisa 2. jao punktis 1 sätestatud tingimustele.
   Kartulimugulaid, mis on artikli 2 kohaselt toodud liitu sisse kolmandatest riikidest, kus teadaolevalt esineb ühte või mitut kõnealust kahjulikku organismi, võib liidu piires vedada ainult siis, kui need vastavad I lisa 2. jao punktis 3 sätestatud tingimustele.
   Artikkel 4
   Kõnealuste kahjulike organismide kontrolluuringud ja neist organismidest teatamine
   1.   Liikmesriigid teevad oma territooriumil igal aastal ametlikud kontrolluuringud, et uurida kõnealuste kahjulike organismide esinemist kartulimugulatel ja vajaduse korral muudel peremeestaimedel, sealhulgas uurivad nad põlde, kus kartulit kasvatatakse.
   Liikmesriigid edastavad kontrolluuringute tulemused komisjonile ja teistele liikmesriikidele iga aasta 30. aprilliks.
   2.   Kõnealuste kahjulike organismide esinemise igast kahtlusest või sellele kinnituse leidmisest tuleb viivitamata teatada vastutavatele ametiasutustele.
   Artikkel 5
   Piiritletud alad ja neil aladel võetavad meetmed
   1.   Kui liikmesriik kinnitab artikli 4 lõikes 1 nimetatud kontrolluuringute tulemuste või muude tõendite põhjal, et selle riigi territooriumi osal esineb mõnda kõnealust kahjulikku organismi, peab liikmesriik viivitamata moodustama piiritletud ala, mis koosneb nakatunud vööndist ja puhvervööndist, nagu on sätestatud II lisa 1. jaos.
   Liikmesriik võtab II lisa 2. jaos sätestatud meetmed.
   2.   Kui liikmesriik võtab lõike 1 kohaselt meetmeid, annab ta kohe teada piiritletud alade loetelu, teabe nende alade piiride kohta, sealhulgas asukohakaardid, ning neil piiritletud aladel rakendatavate meetmete kirjelduse.
   Artikkel 6
   Nõuete täitmine
   Liikmesriigid võtavad kõik vajalikud meetmed käesoleva otsuse täitmiseks ja muudavad vajaduse korral meetmeid, mis nad on võtnud, et kaitsta end kõnealuste kahjulike organismide sissetoomise ja levimise vastu, nii et need meetmed vastaksid käesolevale otsusele. Nad teatavad nimetatud meetmetest viivitamata komisjonile.
   Artikkel 7
   Kohaldamine
   Käesolevat otsust kohaldatakse kuni 30. septembrini 2014.
   Artikkel 8
   Adressaadid
   Käesolev otsus on adresseeritud liikmesriikidele.
   
      Brüssel, 16. mai 2012
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 169, 10.7.2000, lk 1.
   
      (2)  Fütosanitaarterminite sõnastik – võrdlusstandard ISPM nr 5 ning fütosanitaarsertifikaadid – võrdlusstandard ISPM nr 12, rahvusvahelise taimekaitsekonventsiooni sekretariaat, Rooma.
   
      I LISA
      1.   JAGU
      
         Liitu sissetoomisel kehtivad erinõuded
      
      
                  1)
               
               
                  Ilma et see piiraks direktiivi 2000/29/EÜ sätete kohaldamist, peab kartulimugulatel, mis on pärit sellistest kolmandatest riikidest, kus teadaolevalt esineb ühte või mitut kõnealust organismi, olema kaasas direktiivi 2000/29/EÜ artikli 13 lõike 1 punkti ii esimeses alapunktis osutatud taimepuhtuse tunnistus (edaspidi „sertifikaat”), mille lahtris „Lisadeklaratsioon” on esitatud punktides 2 ja 3 sätestatud teave.
               
            
                  2)
               
               
                  Sertifikaadis tuleb esitada kas punktis a või punktis b sätestatud teave:
                  
                              a)
                           
                           
                              kartulimugulad on kasvanud kahjurivabas piirkonnas, mille nende vastava riigi taimekaitseorganisatsioon on rajanud vastavalt asjakohastele rahvusvahelistele fütosanitaarmeetmete standarditele;
                           
                        
                              b)
                           
                           
                              kartulimugulaid on pestud või harjatud nii, et nende pinnale ei jää üle 0,1 % mulda, või need kartulimugulad on läbinud spetsiaalse töötluse, millega saavutatakse samaväärne tulemus, eemaldatakse kõnealused kahjulikud organismid ja tagatakse, et puudub oht selliste organismide levimiseks.
                           
                        
            
                  3)
               
               
                  Sertifikaadis tuleb esitada järgmine teave:
                  
                              a)
                           
                           
                              vahetult enne eksporti toimunud ametliku kontrolli käigus on kindlaks tehtud, et kartulimugulad on kõnealustest kahjulikest organismidest ja mis tahes nende poolt tekitatud kahjustustest vabad ning nende pinnal ei ole üle 0,1 % mulda;
                           
                        
                              b)
                           
                           
                              pakkematerjal, milles kartulimugulaid sisse tuuakse, on puhas.
                           
                        
            
                  4)
               
               
                  Kui esitatakse punkti 2 alapunktis a sätestatud teavet, märgitakse kahjurivaba piirkonna nimi sertifikaadil lahtrisse „Päritolukoht”.
               
            
                  5)
               
               
                  Kinnitamaks, et kartulimugulad vastavad punktides 1–4 sätestatud nõuetele, tuleb kartulimugulaid, mis tuuakse liitu sisse punktide 1–4 kohaselt, kontrollida piiriületuskohas või sihtkohas, mis on kindlaks määratud vastavalt komisjoni direktiivile 2004/103/EÜ (1).
               
            2.   JAGU
      
         Veotingimused
      
      
                  1)
               
               
                  Kartulimugulaid, mis on pärit liidus moodustatud piiritletud aladelt, võib neilt aladelt vedada liidu piiritlemata aladele ainult siis, kui nendega on kaasas vastavalt komisjoni direktiivile 92/105/EMÜ (2) koostatud ja välja antud taimepass ning kui need kartulimugulad vastavad punktis 2 sätestatud tingimustele.
               
            
                  2)
               
               
                  Kartulimugulad peavad vastama järgmistele tingimustele:
                  
                              a)
                           
                           
                              kartulimugulaid on kasvatatud komisjoni direktiivi 92/90/EMÜ (3) kohaselt registreeritud tootmiskohas või komisjoni direktiivi 93/50/EMÜ (4) kohaselt registreeritud tootja juures või nende vedu toimub direktiivi 93/50/EMÜ kohaselt registreeritud laost või laomajandist;
                           
                        
                              b)
                           
                           
                              kartulimugulaid on pestud või harjatud nii, et nende pinnale ei jää üle 0,1 % mulda, või need kartulimugulad on läbinud spetsiaalse töötluse, millega saavutatakse samaväärne tulemus, eemaldatakse kõnealused kahjulikud organismid ja tagatakse, et puudub oht selliste organismide levimiseks, ning
                           
                        
                              c)
                           
                           
                              pakkematerjal, milles kartulimugulaid veetakse, on puhas.
                           
                        
            
                  3)
               
               
                  Kartulimugulaid, mis on 1. jao kohaselt toodud liitu sisse kolmandatest riikidest, kus teadaolevalt esineb ühte või mitut kõnealust kahjulikku organismi, võib liidu piires vedada ainult siis, kui nendega on kaasas punktis 1 osutatud taimepass.
               
            
         (1)  ELT L 313, 12.10.2004, lk 16.
      
         (2)  EÜT L 4, 8.1.1993, lk 22.
      
         (3)  EÜT L 344, 26.11.1992, lk 38.
      
         (4)  EÜT L 205, 17.8.1993, lk 22.
   
   
      II LISA
      
         ARTIKLIS 5 SÄTESTATUD PIIRITLETUD ALAD JA VASTAVAD MEETMED
      
      1.   JAGU
      
         Piiritletud alade kehtestamine
      
      
                  1)
               
               
                  Piiritletud alad koosnevad järgmistest vöönditest:
                  
                              a)
                           
                           
                              nakatunud vöönd, kuhu kuuluvad vähemalt need põllud, kus kõnealuste kahjulike organismide esinemine on kindlaks tehtud, ja ka põllud, kus nakatunud kartulimugulaid on kasvatatud, ning
                           
                        
                              b)
                           
                           
                              puhvervöönd, mis ulatub vähemalt 100 meetri raadiuses ümber nakatunud vööndi; kui osa põldu jääb sellesse raadiusesse, peab kogu põld olema puhvervööndi osa.
                           
                        
            
                  2)
               
               
                  Juhul kui mitu puhvervööndit kattuvad või on geograafiliselt lähedased, määratletakse piiritletud ala nii, et ta hõlmab asjaomased piiritletud alad ja nendevahelised alad.
               
            
                  3)
               
               
                  Nakatanud vööndi ja puhvervööndi kehtestamisel tuginevad liikmesriigid usaldusväärsetele teaduslikele põhimõtetele ja võtavad arvesse järgmisi tegureid: kõnealuste kahjulike organismide bioloogia, nakatumise tase, peremeestaimede paiknemine, tõendid kõnealuste kahjulike organismide esinemise kohta, kõnealuste kahjulike organismide võime looduslikult levida.
               
            
                  4)
               
               
                  Kui leiab kinnitust, et mõnda kõnealust kahjulikku organismi esineb väljaspool nakatunud vööndit, tuleb nakatunud vööndi ja puhvervööndi piirid üle vaadata ning vastavalt muuta.
               
            
                  5)
               
               
                  Kui artikli 4 lõikes 1 osutatud kontrolluuringute põhjal selgub, et kahe aasta jooksul ei ole piiritletud alal kõnealuseid kahjulikke organisme leitud, kinnitab asjaomane liikmesriik, et sellel alal kõnealuseid kahjulikke organisme enam ei esine, ja tühistab piiritletud ala. Liikmesriik teavitab komisjoni ja teisi liikmesriike.
               
            2.   JAGU
      
         Artikli 5 lõike 1 teises lõigus sätestatud meetmed, mida tuleb võtta piiritletud alal
      
      Meetmed, mida liikmesriigid peavad võtma piiritletud alal, peavad hõlmama vähemalt järgmist:
      
                  1)
               
               
                  kõnealuste kahjulike organismide hävitamine või nende leviku tõkestamine, sealhulgas peremeestaimede töötlemine ja desinfitseerimine ning vajaduse korral nende istutamise keelamine;
               
            
                  2)
               
               
                  kõnealuste kahjulike organismide esinemise tõhus seire asjakohaste inspekteerimiste kaudu;
               
            
                  3)
               
               
                  kartulimugulate kontrollimine nende väljaveol piiritletud alalt.